**A Győr-Moson-Sopron Megyei Önkormányzat Közgyűlésének**

**2/2020. (II. 24.) önkormányzati rendelete**

**a Győr-Moson-Sopron Megyei Önkormányzat 2020. évi költségvetéséről**

A Győr-Moson-Sopron Megyei Önkormányzat Közgyűlése (a továbbiakban: közgyűlés) az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f.) pontjában meghatározott feladatkörében eljárva a következőket rendeli el:

1. **fejezet**

**Az Önkormányzat kiadásainak és bevételeinek fő összege**

**1.§**

1. Az önkormányzat 2020. évi összevont költségvetését az alábbiak szerint állapítja meg: (Lsd. 4.1 és 4.2 melléklet)

Adatok Ft-ban

|  |  |  |  |
| --- | --- | --- | --- |
| **Megnevezés** | **Működési célú** | **Felhalmozási célú** | **Összesen** |
| Tárgyévi költségvetési kiadási fő összeg | 518 610 638 | 177 453 730 | 696 064 368 |
| Tárgyévi költségvetési bevételi fő összeg | 363 743 354 |  | 363 743 354 |
| Tárgyévi költségvetési hiány összege | 154 867 284 | 177 453 730 | 332 321 014 |
| Finanszírozási kiadások | 11 824 000 |  | 11 824 000 |
| Előző évi költségvetési maradvány igénybevétele | 249 744 931 | 94 400 083 | 344 145 014 |
| Kiadási fő összeg | 530 434 638 | 177 453 730 | 707 888 368 |
| Bevételi fő összeg | 613 488 285 | 94 400 083 | 707 888 368 |

A közgyűlés a fentiekben megállapított költségvetési kiadások és bevételek összegén belül a kiadásokat és bevételeket kiemelt előirányzatonként a következő összegekben állapítja meg:

Kiadások:

Személyi juttatások 222.054.601 Ft

Munkaadókat terhelő járulékok 39.426.206 Ft

Dologi kiadások: 229.153.271 Ft

Egyéb működési célú kiadások 27.976.560 Ft

Beruházás 102.754.143 Ft

Felújítás 26.664.676 Ft

Tartalék 48.034.911 Ft

Finanszírozási kiadások 11.824.000 Ft

Bevételek:

Önkormányzatok működési támogatásai: 295.600.000 Ft

Egyéb működési célú támogatások

bevételei államháztartáson belülről 46.130.366-

Működési bevételek: 15.319.238 Ft

Működési. célú átvett pénzeszközök ÁH-n kívülről 6.693.750 Ft-

Előző év költségvetési maradványának igénybevétele 344.145.014 Ft

(2) A közgyűlés az Önkormányzat és az Önkormányzati Hivatal (a továbbiakban: hivatal) összevont mérlegét az 1. számú melléklet, továbbá a működési és fejlesztési mérlegét 4.1 és az 4.2. számú mellékletekben foglaltak alapján hagyja jóvá.

(3) A közgyűlés az önkormányzat és a hivatal költségvetését címenként, alcímenként és kiemelt előirányzatok szerinti bontásban az 1.1 és az 1.2 számú mellékletekben rögzítettek szerint határozza meg.

(4) A közgyűlés 2020. évi alkalmazotti létszámkeret-előirányzatot a 2. számú melléklet szerint állapítja meg.

(5) A közgyűlés az önkormányzat előirányzat felhasználási tervéről a 3. számú melléklet szerint rendelkezik.

(6) A közgyűlés az önkormányzat és a hivatal kötelező, valamint önként vállalt feladataira tervezett előirányzatokat a 6. számú melléklet szerint hagyja jóvá.

(7) A közgyűlés az önkormányzat európai uniós forrásból finanszírozott támogatással megvalósuló projektjeinek tárgyévi bevételeit és kiadásait a 2. számú melléklet szerint fogadja el.

**2. §**

(1) A közgyűlés a 2020. évi költségvetésében 5.000 E Ft általános tartalékot képez.

(2) A közgyűlés az általános tartalék felhasználásáról való rendelkezés jogát éves szinten 2.000 E Ft összeghatárig a közgyűlés elnökére ruházza át.

(3) A közgyűlés a 2019. évi költségvetésében 43.034.911 Ft céltartalékot képez.

**A költségvetési előirányzatok változtatása**

**3. §**

(l) A közgyűlés a 2020. évi költségvetés előirányzatai közötti szükség szerinti átcsoportosítási és felhasználási jogát - a kiadási előirányzatai fő összegének változatlansága mellett – 100.000 E Ft összeghatárig a közgyűlés elnökére ruházza át.

(2) A közgyűlés a 2020. évi költségvetés előirányzat módosítás jogát – a megállapított kiadási előirányzat növelése vagy csökkentése, a bevételi előirányzatok egyidejű növelése vagy csökkentése mellett – 30.000 E Ft összeghatárig a közgyűlés elnökére ruházza át.

(3) Az Államháztartásról szóló törvény végrehajtását szabályozó 368/2011. (XII. 31.) Kormányrendelet (Ávr). 36. § (1) bekezdésében foglaltakra figyelemmel a hivatal saját hatáskörben a kiadási előirányzatokat az egységes rovatrend B1. Működési célú támogatások államháztartáson belülről, B2. Felhalmozási célú támogatások államháztartáson belülről, B6. Működési célú átvett (államháztartáson kívüli) pénzeszköz, B7. Felhalmozási célú átvett (államháztartáson kívüli) pénzeszköz bevételi előirányzatának egyidejű növelésével (a megtervezett költségvetési bevételi előirányzatok a költségvetési évben meghatározott céllal rendelkezésre bocsátott költségvetési bevételekkel abban az esetben is megnövelhetők, ha a költségvetési bevételi előirányzatok még nem teljesültek túl, azonban az adott cél a költségvetési év költségvetési bevételeinek tervezésekor nem volt figyelembe vehető), továbbá a B813. Maradvány igénybevétele rovaton elszámolt maradvány által fedezett módon, annak összegéig megemelheti.

(4) Az Ávr. 35.§ (10) bekezdésében foglalt rendelkezésre figyelemmel a közgyűlés előzetesen engedélyezi, hogy az intézményi (hivatali) többletbevétel (10 MFt –ig) költségvetési kiadások teljesítésére felhasználásra kerüljön; ezen esetben előirányzat módosításra utólag, a következő költségvetés módosításakor kerül sor.

1. **fejezet**

**A 2020. évi költségvetés végrehajtásával kapcsolatos rendelkezések**

**4. §**

A közgyűlés felhatalmazza elnökét és a megyei jegyzőt, hogy Magyarország 2020. évi központi költségvetéséről szóló 2019. évi LXXI. törvény (a továbbiakban: költségvetési törvény) 3. mellékletében szereplő, a megyei önkormányzatok rendkívüli támogatására pályázatot, igénylést nyújtsanak be.

**5 .§**

1. A közgyűlés – az első negyedév kivételével – negyedévenként, a döntése szerinti időpontokban, de legkésőbb az éves költségvetési beszámoló elkészítésének határidejéig december 31-i hatállyal dönt a költségvetési rendelet módosításáról.
2. Ha az Országgyűlés évközben – a helyi önkormányzatot érintő módon – kiadási előirányzatot zárol, azt csökkenti vagy törli, az intézkedés kihirdetését követően a költségvetési rendelet módosítását haladéktalanul a közgyűlés elé kell terjeszteni.
3. A jóváhagyott kiemelt kiadási előirányzatok nem léphetők túl, azokra többlet-kötelezettségek nem vállalhatók. A kiemelt előirányzatokon belül a részelőirányzatok a közgyűlés tájékoztatása nélkül is módosíthatók.
4. A bevételi előirányzatok kizárólag azok túlteljesítése esetén növelhetők és a költségvetési bevételek tervezettől történő elmaradása esetén azokat csökkenteni kell.
5. A közszolgálati tisztviselőkről szóló 2011. évi CXCIX. törvény 132. §-a szerinti illetményalap 2020. évben is 38.650 Ft.
6. A közgyűlés az egységes rovatrend K1102 Normatív jutalmak terhére vállalható kötelezettség mértékét az elemi költségvetésben megállapított egységes rovatrend K1101 Törvény szerinti illetmények, munkabérek rovat eredeti előirányzatának – maximálisan – 1/5 részében határozza meg.
7. Az egy foglalkoztatott éves cafetéria kerete 2020. évben a költségvetési törvény 58. § (4) bekezdésében meghatározott összeg. (bruttó 200 E Ft)
8. A közgyűlés az egy foglalkoztatott havi fizetési számla-hozzájárulásának mértékét 2020. évben a költségvetési törvény 58. § (5) bekezdésében meghatározott összegben állapítja meg. (havi 1 E Ft)

Kifizetése két részletben történik tárgyév június 30-ig, illetve november 30-ig.

1. A közgyűlés felhatalmazza a megyei jegyzőt, hogy a belső ellenőrzésről a költséghatékonyságot figyelembe véve gondoskodjon.

(10) Az Áht. 85. §-a szerint a bevételek beszedésekor, kiadások teljesítésekor elsődlegesen készpénzkímélő fizetési módokat kell alkalmazni. A kiadások készpénzben történő teljesítésére alapvetően (többségében) a következő esetekben kerülhet sor, illetve igényelhető készpénz felvétel a kincstártól, így:

- a készlet- és kis értékű tárgyi eszköz beszerzésekre,

- utazási és kiküldetési előleg felvételére,

- reprezentációs kiadásokra,

- egyes kisösszegű szolgáltatási kiadások készpénzben történő teljesítésére,

- egyes személyi juttatások kifizetése esetén.

A részletes szabályokat a pénzkezelési szabályzatban kell meghatározni.

(11) A céltartalék felhasználásának szabályai:

Az 1.1. számú mellékletben szereplő céltartalék felhasználásáról

* A Magyarország helyi önkormányzatairól szóló 2011. évi CLXXXIX. törvény (Mötv.) 41. § (9) bekezdésében foglaltakra figyelemmel az államháztartáson kívüli források átvételéről és átadásáról a közgyűlés elnöke dönt.
* Az Mötv 42.§ 4. pontjában foglaltak esetekben a közgyűlés elnökének javaslatára

a közgyűlés dönt a beérkezett igények alapján.

Az 1.1 számú melléklet céltartalék felhasználásáról a közgyűlés elnöke dönt.

(12) A közgyűlés az EMT-E-19-0136 számú kulturális célú támogatói okirat alapján elnyert támogatás felhasználásának jogát a közgyűlés elnökére átruházza.

(13) A közgyűlés az önkormányzat által alapított kitüntetésekhez és díjakhoz járó pénzjutalom összegeit az alábbiak szerint határozza meg:

- a Győr-Moson-Sopron Megyéért Kék Szalag Kitüntető Cím esetén bruttó 350.000 Ft;

- a Megyei Kitüntető Díjak esetén díjanként bruttó 180.000 Ft;

- a Győr-Moson-Sopron Megye Szolgálatáért Díj tagozatai esetén díjanként bruttó 60.000 Ft.

1. **fejezet**

**Záró rendelkezések**

**6.§**

1. Jelen rendeletben foglalt pénzügyi bevételi és kiadási előirányzatok 2020. január 1-jétől hatályosak.
2. Az 5.§ (13) bekezdésében foglalt rendelkezés hatálya a megyei önkormányzat 2021. évi költségvetési rendelete elfogadásáig tart.
3. A közgyűlés felhatalmazza elnökét, hogy a bevételek beszedéséről, továbbá a kiadások teljesítéséről – kiemelten a jogszabályokban megfogalmazott kötelező feladatok ellátására – és e rendeletben foglaltak végrehajtásáról gondoskodjon.

Felhatalmazza továbbá külső pénzügyi forrásokra vonatkozó (hazai, EU-s és egyéb más) pályázatok és igénybejelentések benyújtására, valamint más szervek általi pályázatok önkormányzati támogatást – az önkormányzatnak pénzügyi kötelezettséget nem jelentő – igénylő nyilatkozatok megtételére a közgyűlés ülései között, a testület utólagos tájékoztatásával és jóváhagyásával.

1. E rendelet 2020. február 25-én lép hatályba.

**Dr. Szalay Zoltán Németh Zoltán**

**jegyző a közgyűlés elnöke**